Elma Smit-blog: Die plooi-oorlog (Deel 3) | SARIE
Die afgelope week vertel 'n man hoe hy dit waardeer dat ek my aanslag op my plooie met dié blog "opskryf" en erken dat sy vrou Botox-inspuitings kry maar vreeslik skaam is daaroor.
Waar kom hierdie skuldgevoelens vandaan?
Ons dra helderrooi lipstiffie, helderpienk naels en swart liquid eyeliner soos 'n skild. War paint.
Maar wanneer ons ons hare kleur om die grys te verdoesel of meer dramatiese veranderings aan ons voorkoms maak soos om wimper- en haarverlengings in te sit of weliger wenkbroue te laat tatoeëer (darem net tydelik), rep ons nie maklik 'n woord hieroor nie. Ons fluister agter ons hande oor hoe ons die fronslyne en lagplooie stilletjies ongedaan maak …